En middelsstor (20-25 millimeter), svart skarabide. Arten utmerker seg ved at hunnen har mer påfallende utvekster på hode og pronotum enn hannen. Kroppen er kledt med nokså korte, oppstående, mørke hår. Hodet er flatt forlenget forover, bak i pannen med et kort, bakoverrettet horn. Det er to høye, ørelignende sidekjøler i den bakre delen av pronotum, disse har en brem av lange, stive, mørke hår på toppen. Dekkvingene mangler tydelige punktstriper. Beina er kraftige gravebein.